วิสาร ซัด บิ๊กแดง แค่ มวยล้มต้มคนดู ล้างบางธุรกิจสีเทาในกองทัพ
ส.ส.เชียงราย เพื่อไทย ซัด บิ๊กแดง บอก ตรวจสอบกองทัพ เชื่อแค่ มวยล้มต้มคนดู อัด บ้าน-รถ นายทหาร สร้างจากภาษีประชาชน แถมยังฟรีทุกค่าใช้จ่าย ท้า กล้าไหมให้คนนอกตรวจสอบวันที่ 17 ก.พ. นายวิสาร เตชะธีราวัฒน์ ส.ส.เชียงราย พรรคเพื่อไทย เปิดเผยว่า กรณี พลเอกอภิรัชต์ คงสมพงษ์ ผู้บัญชาการทหารบก เดินหน้าล้างบางธุรกิจสีเทาในกองทัพ และเปิดศูนย์ร้องเรียนให้นายทหารชั้นผู้น้อยที่ไม่ได้รับความเป็นธรรมจากผู้บังคับบัญชา รวมถึงขีดเส้นให้นายทหารที่เกษียณราชการย้ายออกจากบ้านหลวงภายในเดือนกุมภาพันธ์ส่วนนายทหารเกษียณที่ทำประโยชน์แก่ชาติ ครอบคลุมถึงฝ่ายบริหารและนิติบัญญัติ เช่น นายกรัฐมนตรี รองนายกรัฐมนตรี คณะรัฐมนตรี สมาชิกวุฒิสภา (ส.ว.) และองคมนตรี ได้รับการยกเว้นกรณีที่เกิดขึ้นไม่ต่างจาก มวยล้มต้มคนดู เพราะพลเอกอภิรัชต์แค่พูดเอามันเท่านั้น หากดูในข้อเท็จจริงจะพบว่า พลเอกอภิรัชต์ ไม่กล้าทำจริง ทั้งๆ ที่บ้านพักนายทหารเหล่านี้ สร้างมาจากภาษีประชาชน ต่อหลังราคาหลาย 10 ล้าน รวมทั้งอยู่ฟรีทุกค่าใช้จ่าย รวมทั้งรถประจำตำแหน่งก็เป็นของหลวง ซึ่งเอาเปรียบประชาชนทุกอย่างนายวิสาร กล่าวด้วยว่า กรณีประกาศล้างบางธุรกิจภายในกองทัพบก ก็คงเป็นแค่ปาหี่เท่านั้น แม้พลเอกอภิรัชต์ จะมีท่าทีขึงขังเอาจริงเอาจังไม่ต่างจากการตรวจสอบหลายครั้ง ที่กองทัพบกเคยตั้งขึ้นมา ไม่ว่าจะเป็นอุทยานราชภักดี โครงการจัดซื้อเรือเหาะ ที่เหาะไม่ได้ หรือโครงการจัดซื้ออาวุธอื่นๆ สุดท้ายก็ไม่มีบทสรุปออกมาให้ประชาชนเจ้าของเงินทราบว่าผิดถูกอย่างไรการตั้งคณะกรรมการตรวจสอบ หรือให้แจ้งเบาะแสจะมีประโยชน์อะไรหากให้กองทัพตรวจสอบกันเอง พลเอกอภิรัชต์ กล้าหรือไม่ ที่จะให้มีการตั้งคณะกรรมการตรวจสอบเป็นคนนอกกองทัพ ให้ภาคประชาชนร่วมตรวจสอบ ไม่ใช่งุบงิบทำกันเอง สุดท้ายก็เป็นเพียงแค่ปาหี่ ไม่มีอะไร ตรวจสอบไม่พบ เช่นเดียวกับสมัยพลเอกอภิรัชต์เป็นประธานบอร์ดกองสลาก ที่ขึงขังจับขายสลากเกินราคา แล้วออกมาบอกว่าไม่พบว่ามีการขายเกินราคา ไม่เคยเอาจริงเรื่องการตรวจสอบ นายวิสารกล่าว
ส.ส.เชียงราย เพื่อไทย ซัด บิ๊กแดง บอก ตรวจสอบกองทัพ เชื่อแค่ มวยล้มต้มคนดู อัด บ้าน-รถ นายทหาร สร้างจากภาษีประชาชน แถมยังฟรีทุกค่าใช้จ่าย ท้า กล้าไหมให้คนนอกตรวจสอบ 
วิสาร เตชะธีราวัฒน์,เพื่อไทย,มวยล้มต้มคนดู,ล้างบางธุรกิจสีเทาในกองทัพ,บิ๊กแดง,อภิรัชต์ คงสมพงษ์,ส.ส.เชียงราย เพื่อไทย,ข่าวทั่วไป